Gunuang Tambora

Gunuang Tambora (atau biaso disabuik pulo Tomboro) marupoan sabuah gunuang barapi karucuik aktif nan barado di Pulau Sumbawa, Nusa Tenggara Barat, Indonesia. 

Gunuang ko talatak di duo kabupaten yaitu Kabupaten Dompu nan mancakup lereang bagian baraik jo salatan, sarato Kabupaten Bima nan mancakup lereang bagian timur jo utara. 

Gunung Tambora tabantuak dek zona subduksi aktif nan ado di bawahnyo. Pado masa lalu, katinggian Gunuang Tambora mancapai sakitar 4.300 m nan mambuek gunuang ko manjadi salah satu puncak tatinggi di Indonesia pado maso lalu.

Aktivitas vulkanis gunuang barapi ko mamuncak akibaik latusan pado April 1815 nan mancapai skala tujuah VEI. Latusan tu manjadi latusan vulkanis tagadang sajak latusan Taupo pado tahun 181. 

Latusan tu mengaluarkan sakitar 140 miliar ton magma.

Suaro latusan tacatat tadanga sampai pulau Sumatra labiah dari 2.000 km ke baraik. Hujan abu vulkanis tajadi di Kalimantan, Sulawesi, Jawa, jo Maluku. Latusan tu manelan korban jiwa saketeknyo mancapai 71.000 urang dengan 11.000—12.000 urang di antaranyo marupon korban langsuang dari latusan. Babarapo paneliti mampakiroan jumlah korban jiwa ko bahkan mancapai 92.000 urang, tapi angko ko diraguan karano dinilai talalu gadang. Latusan t manyababan parubahan iklim dunia saat tu. Tu, pado tahun barikutnyo (1816) acok disabuik sabagai tahun tanpa musim panas dek adanyo parubahan cuaca drastis di Amerika Utara jo Eropa akibaik debu nan dihasilan dari latusan tu. Peristiwa ko manyebaban kagagalan panen jo kamatian taranak massal nan pado gilirannyo manyebaban wabah kalaparan taburuak pado abaik ka-19.

Pado sabuah ekskavasi tahun 2004 di wilayah Gunuang Tambora, sakalompok arkeolog manamuan siso kabudayaan nan takubua 3 meter di bawah endapan piroklastik dari latusan tahun 1815. Tamuan ko acok disabuik sabagai Pompeii dari Timur akibaik kamiripannyo jo Kota Pompeii di Italia nan takubua material letusan vulkanis.

Rujuakan